CELEX: 32011R0896
Language: sl
Date: 2011-09-02 00:00:00
Title: Izvedbena uredba Komisije (EU) št. 896/2011 z dne 2. septembra 2011 o uvrstitvi določenega blaga v kombinirano nomenklaturo

8.9.2011   
            
            
               SL
            
            
               Uradni list Evropske unije
            
            
               L 231/7
            
         IZVEDBENA UREDBA KOMISIJE (EU) št. 896/2011
   z dne 2. septembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 2. septembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Odsevni trakovi, ki se s toplotno aktiviranim lepilom nalepijo na varnostna oblačila in uniforme.
                  Proizvod ima debelino 140–155 μm (brez zaščitnega papirja) in je sestavljen iz naslednjih plasti:
                  
                              —
                           
                           
                              60–70 μm steklenih mikrokroglic s kovinskim ogledalom na eni strani, povezanih z elastomerom na osnovi kopolimera butadien-akrilonitrila (debelina tega elastomera je 15–20 μm);
                           
                        
                              —
                           
                           
                              80–85 μm poliestrskega termolepila;
                           
                        
                              —
                           
                           
                              zaščitnega papirja, ki se pred uporabo odstrani.
                           
                        Proizvod je v posameznih trakovih ali zvitkih.
               
               
                  4008 21 90
               
               
                  Uvrstitev opredeljujejo splošna pravila 1, 3 (b) in 6 za razlago kombinirane nomenklature, opombi 1 in 9 k poglavju 40 in besedilo tarifnih oznak KN 4008, 4008 21 in 4008 21 90.
                  Proizvod je sestavljen iz različnih plasti in ga je zato treba uvrstiti v skladu z uporabljenimi materiali, ki so mu dali bistveni značaj.
                  Steklene mikrokroglice igrajo pomembno vlogo pri odsevanju, vendar uvrstitev pod tarifno številko 7018 kot mikrokroglice ne pride v poštev, saj prevlada pomen elastomera, ki drži steklene mikrokroglice na mestu.
                  Čeprav je najdebelejša plast iz poliestra, uvrstitev pod tarifno številko 3920 kot plast termoplastičnega polimera ne pride v poštev, saj je elastomer, v katerega so vstavljene steklene mikrokroglice, najpomembnejši sestavni del za povezanost steklenih mikrokroglic in v skladu s tem za odsevnost proizvoda.
                  Ker daje elastomer proizvodu njegov bistveni značaj, se torej v skladu s splošnim pravilom 3 (b) uvrsti pod tarifno številko 4008 kot plošče, listi, trakovi iz vulkaniziranega kavčuka (gume), razen iz trde gume.